Tolong jelaskan mengenai Muzium Burung Hantu dalam bahasa melayu

Muzium Burung Hantu (bahasa Inggeris: The Owl Museum) merupakan muzium yang terletak di Astaka Bukit Bendera, Bukit Bendera, Pulau Pinang, Malaysia. Muzium ini juga merupakan yang pertama di Asia Tenggara serta menempatkan lebih daripada 2,600 jenis barangan yang berkaitan dengan burung hantu. Pemilik muzium ini adalah persendirian serta tidak terletak di bawah bidang kuasa Arkib Negara Malaysia.

Muzium ini mempamerkan koleksi terbesar mengenai burung hantu yang bertemakan seni dan koleksi kraftangan di ASEAN. Muzium ini menempatkan koleksi persendirian serta koleksi yang dipinjam daripada empat pengumpul terkenal di sekitar rantau ini.

Muzium ini adalah destinasi yang sangat popular yang bukan sahaja kepada pelancong, malah penduduk tempatan yang tinggal di sekitarnya. Muzium ini juga mempunyai kedai cenderahati yang sangat popular dengan nama "Owlet" di mana terdapat barangan yang bertemakan burung hantu. Muzium ini dibuka setiap hari pada pukul 9 pagi sehingga 6 petang. Tempat ini boleh dituju dengan menggunakan pengangkutan awam seperti Rapid Penang dan Kereta api Bukit Bendera.